Document ID: /roh_data/filtered/fineweb-2-filterrobots_roh.jsonl.gz/32088

Sco la Polizia chantunala ha communitgà, era il motociclist da viadi davos in camiun ed in auto da persunas en direcziun da Tumein. El ha surpassà l'auto da persunas e silsuenter il camiun. Tar il manever da surpassar il camiun è il motociclist collidà mez-frontal cun in auto che charrava ensi. Suenter è el vegni sin il vial oppost e collidà cun la saiv directiva sco er cun la vart davant dal camiun.
Malgrà che persunas al lieu sco er ils teams da pliras ambulanzas e da la Rega han empruvà da reanimar il motociclist è quel mort anc en il lieu. L'automobilista e dus passagiers èn sa blessads levamain, ina passagiera mez-grev.
Il traffic è vegnì svià durant duas uras sur Panaduz e Glion.
RR novitads 12:00+